་པར་རྟག་པར་བཞུགས༔ བདེ་ཆེན་འགྱུར་བ་མེད་པའི་ཆོས་
འཁོར་བསྐོར༔ དགེ་རྩ་དམིགས་མེད་འཁོར་གསུམ་དག་པར་བསྔོ༔ དེ་ནས་
བླ་མའི་ཐུགས་ལས་འོད་ཟེར་འཕྲོས༔ སྣོད་བཅུད་མ་དག་གཉིས་འཛིན་ཀུན་
སྦྱངས་ཏེ༔ ཐམས་ཅད་འོད་ཞུ་རང་ལ་ཐིམ་པའི་མཐུས༔ སྙིང་ཁར་ཆོས་འབྱུང་
ཉིས་རིམ་ཟླ་བར་བཾ༔ སྔགས་འཕྲེང་དང་བཅས་འོད་ཀྱི་འཕྲོ་འདུ་ལས༔ རང་
ཉིད་སྐད་ཅིག་ཡེ་ཤེས་མཚོ་རྒྱལ་དང༔ དབྱེར་མེད་རྗེ་བཙུན་རྡོ་རྗེ་རྣལ་འབྱོར་
མ༔ ཤིན་ཏུ་དགྱེས་ཆགས་སྤྱན་གསུམ་མཆེ་བ་བཞི༔ དབུ་སྐྲ་དམར་སེར་ཐོད་
པ་ལྔ་ཡིས་བརྒྱན༔ བཅུ་དྲུག་གཞོན་ནུའི་ཉམས་ལྡན་གཅེར་བུ་མོ༔ ཕྱག་
གཡས་གྲི་གུག་ཐུར་བརྐྱངས་ས་ལ་གཟིར༔ ཕྱག་གཡོན་ཐོད་ཁྲག་མཁར་
བཟུང་ཞལ་དུ་གསོལ༔ སྤྱན་ནི་དག་པ་མཁའ་སྤྱོད་ཞིང་ལ་གཟིགས༔ རྡོ་
23

ཨ་པཾ་གཏེར་ཆེན་ཨོ་རྒྱན་ཕྲིན་ལས་གླིང་པའི་ཟབ་གཏེར་གསུང་འབུམ་ལས་པོད་དགུ་པ་རྡོ་རྗེ་མེ་ལོང་མའི་གླེགས་བམ།
རྗེའི་ཁ་ཊཱཾ་ཕྲག་པ་གཡོན་དུ་བཀལཿ ནུ་འབུར་བྷ་ག་རྒྱས་ཤིང་ལང་ཚོས་
སྒེགཿ རུས་པའི་རྒྱན་དང་རིན་ཆེན་དུ་མས་བརྒྱན༔ ཞབས་གཉིས་གར་
སྟབས་འཇིགས་བྱེད་དུས་མཚན་ནི༔ པད་ཟླའི་གདན་སྟེང་རབ་ཏུ་བརྗིད་
པར་མནན༔ སྐུ་ཡི་གནས་སུ་རྩ་འཁོར་དཔའ་བོ་དང༔ མཁའ་འགྲོའི་ཚོགས་
རྣམས་ཏིལ་གང་རྒྱས་བཞིན་གསལ༔ རིགས་བདག་གུ་རུ་རྣམ་སྣང་དཀར་
པོ་བཞུགས༔ འོད་དམར་མེ་དཔུང་འཁྲིགས་པའི་ཀློང་ན་འགྱིང༔ སྐུ་ལས་
འོད་འཕྲོས་སྣོད་བཅུད་མ་དག་སྦྱངས༔ དག་པ་རབ་འབྱམས་རྡོ་རྗེ་གསུམ་
དུ་སདཿ ཨོཾ་བཛྲ་ཤུདྡྷ་དྷརྨཱ་ག་ག་ན་ཤུདྡྷ་ཨཏྨ་ཀོ྅ཧཾ རྔ་ཡབ་གླིང་དང་
ཨོ་རྒྱན་དག་པའི་ཞིང༔ རང་དང་འདྲ་བའི་ལྷ་ཚོགས་སྤྱན་དྲངས་བསྟིམསཿ
ཕེ་ཕེ་ཛྙ་ན་ཌཱཀྐི་ནི་སུ་ཁ་དྷ་ར་རཏྣ་ཧྲི་ཧྲི་ཕེ་ཛཿ ཛཿཧཱུྃ་བཾ་ཧོཿ༔ སྣང་སྲིད་མཆོད་
པའི་ཕྱག་རྒྱ་དགྱེས་པར་རོལ༔ སྐུ་གསུམ་མཁའ་འགྲོའི་ཚོགས་ལ་བསྟོད་
ཅིང་བསྔགས༔ ཐུགས་ཀར་ཆོས་འབྱུང་ཉིས་རིམ་ཟླ་བར་བཾ༔ སྔགས་ཀྱིས་
བསྐོར་བའི་འོད་ཟེར་སྤྲོ་བསྡུ་ཡིས༔ རྗེ་བཙུན་དཔའ་མོའི་གསང་གསུམ་བྱིན་
རླབས་ཞུགསཿ སཿ མཆོག་དང་ཐུན་མོངས་དངོས་གྲུབ་ཐོབ་པར་བསམ༔ བསྙེན་
པ་ནི༔ ཨོཾ་ཨོཾ་ཨོཾ་སརྦ་བུདྡྷ་ཌཱཀྐི་ནཱི་ཡེ༔ བཛྲ་ཝརྞ་ནི་ཡེ༔ བཛྲ་བཻ་རོ་ཙ་ནི་ཡེ་ཧཱུཾ་
ཧཱུྃ་ཧཱུྃ་ཕཊ་ཕཊ་ཕཊ་སྭཱ་ཧཱ༔ ཅི་འགྲུབ་བཟླ༔ གྲངས་ཀྱི་བསྙེན་པ་འབྲུ་འབུམ་དང༔ དུས་ནི་ཟླ་
སཿ
བ་དྲུག་གི་བར༔ རྟགས་ནི་ལས་འཕྲོའི་དབང་གིས་ཤེས༔ བཛྲ་ས་མ་ཡ༔ རྒྱ་རྒྱ་རྒྱ༔ ཡེ་ཤེས་མཁའ་འགྲོ་
འབུམ་གྱི་བྱིན་རླབས་འདུཿ༔ འཇིག་རྟེན་མཁའ་འགྲོ་ཡོངས་ཀྱིས་བླ་དང་སྲོགཿ༔ དྲན་པ་ཙམ་གྱིས་
མཁའ་སྤྱོད་ལ་སོགས་པའི༔ དངོས་གྲུབ་རིན་ཆེན་ཆར་ལྟར་འབེབས་པའི་གནད༔ ཤིན་ཏུ་ཟབ་པ་མན་
24
24

ཨ་པཾ་གཏེར་ཆེན་ཨོ་རྒྱན་ཕྲིན་ལས་གླིང་པའི་ཟབ་གཏེར་གསུང་འབུམ་ལས་རྡོ་རྗེ་རྣལ་འབྱོར་མའི་སྒྲུབ་སྐོར།
ཏ
ངག་གསང་བའི་མཐིལ༔ ཐབས་མཆོག་རིགས་བདག་སྐུ་ལས་བདུད་རྩི་དང༔ བདེ་
སྐྱོང་རཀྟ་ཟུང་སྦྱོར་ཞལ་ནས་བརྒྱུད༔ བདེ་ཆེན་འཁོར་ལོ་ནས་བཟུང་བདེ་
སྐྱོང་བརཿ༔ དགའ་བཞིའི་ཡེ་ཤེས་རླུང་དང་སྦྲགས་ནས་བཟླ༔ བཛྲ་ཛྙཱ་ན་སཾ་
ག་ར་མ་ཧཱ་སུ་ཁ་ཛྙཱ་ན་སིདྡྷི་ཕཱ་ལཿ སྔར་བཞིན་ཨྃ་དང་ཧཱུྃ་ཕཊ་སྒྲོམ་དུ་གཞུགས༔ དེས་ནི་
དངོས་གྲུབ་སྒོ་བརྒྱ་དུས་གཅིག་ཏུ༔ འབྱེད་པ་གསེར་གྱི་ལྡེ་མིག་ཅེས་ནས་བྱུང འདི་ནི་སྲོག་གི་ཏི་ཀ་
སྙིང་ལ་རྒྱ༔ བཛྲ་ས་མ་ཡཱ༔ རྒྱ་རྒྱ་རྒྱ༔ རྗེས་སུ་རྡོ་རྗེ་རྣལ་འབྱོར་མ་ལ་ཚོགས་དང་གཏོར་མ་འབུལ་ན༔
བྷནྡྷའི་སྣོད་དུ་དམ་རྫས་སྣ་ཚོགས་བཤམས༔ སྭ་བྷ་ཝས་སྟོང་པར་སྦྱངས༔ ཨོཾ་ལས་རིན་ཆེན་
བྷན་དྷ་འབར་བའི་སྣོད༔ ཨཱལས་ཤ་དང་བདུད་རྩི་དམ་རྫས་རྣམས༔ ཧཱུྃ་
གིས་འདོད་ཡོན་མཆོད་སྤྲིན་རབ་འབྱམས་སྤྲོ ཨོཾ་ཨཱཿཧཱུྃ་ཧ་ཧོ་ཧྲཱིཿ རང་བཞིན་
གྱི་དབྱིངས་ནས་ཨོ་རྒྱན་ཆེན་པོ་པདྨ་འབྱུང་གནས་དང་དབྱེར་མེད་པ་བཅོམ་
ལྡན་འདས་འཁོར་ལོ་སྡོམ་པ་དང་བདེ་ཆེན་ཛྙ་ན་སཾ་ག་ར༔ རྡོ་རྗེ་རྣལ་འབྱོར་
མའི་ལྷ་ཚོགས་འཁོར་བཅས་མདུན་གྱི་ནམ་མཁར་སྤྱན་དྲངས་བར་གྱུར༔ བཛྲ་
ས་མ་ཡ་ཛཿ ཨོཾ་བཛྲ་མ་ཧཱ་ག་ན་ཙཀྲ་《ཛྙཱ་ན་སུ་ཁ་ར་ག་ན་ཨ་ནུ་ཧོ༔ བཛྲ་
པུཥྤ་པུ༔ དྷུབྦེ་ཧྰུྃ༔ ཨ་ལོ་ཀེ་ཧྲཱིཿ གརྦྷེ་གྷནཿ༔ ནཻ་ཝི་ཏྱེ་ཨཱཨཱཿ ཤཔྟ་ཧྰུྃ༔ དེ་ནས་རྒྱུད་
ནས་གསུངས་པའི་ཡབ་ཀྱི་རྐང་བརྒྱད་ནི༔ ༀ་བཅོམ་ལྡན་དཔའ་བོའི་དབང་ཕྱུག་ལ་
ཕྱག་འཚལ་ཧཱུྃ་ཧཱུྃ་ཕཊ༔ ཨོཾ་བསྐལ་བ་ཆེན་པོའི་མེ་དང་མཉམ་པའི་འོད་ཧཱུཾ་
ཧཱུྃ་ཕཊཿ ཨོྃ་རལ་པའི་ཅོད་པན་མི་བཟད་པ་དང་ལྡན་ཧཱུྃ་ཧཱུྃ་ཕཊ༔ ཨོཾ་མཆེ་
བ་རྣམ་པར་གཙིགས་པ་འཇིགས་པའི་ཞལ་ཧཱུཾ་ཧཱུཾ་ཕཊཿ ༀ་སྟོང་ཕྲག་ཕྱག་
25
25

ཨ་པཾ་གཏེར་ཆེན་ཨོ་རྒྱན་ཕྲིན་ལས་གླིང་པའི་ཟབ་གཏེར་གསུང་འབུམ་ལས་པོད་དགུ་པ་རྡོ་རྗེ་མེ་ལོང་མའི་གླེགས་བམ།
ནི་འབར་བའི་འོད་ཟེར་ཅན་ཧཱུཾ་ཧཱུཾ་ཕཊ༔ ཨོཾ་དགྲ་སྟ་ཞགས་གདེངས་མདུང་
དང་ཁ་ཊཱཾ་འཛིན་ཧཱུྃ་ཧཱུྃ་ཕཊ༔ ཨོཾ་སྟག་གི་པགས་པའི་ན་བཟའ་འཛིན་པ་ཅན་
ཧཱུྃ་ཧཱུྃ་ཕཊཿ༔ ༀ་སྐུ་ཆེན་དུད་ཁ་བགེགས་མཐར་མཛད་ལ་འདུད་ཧཱུྃ་ཧཱུྃ་ཕཊཿ
ཡུམ་གྱི་རྐང་བརྒྱད་ནི༔ ཨོཾ་བཅོམ་ལྡན་འདས་མ་རྡོ་རྗེ་ཕག་མོ་ལ་ཕྱག་འཚལ་ཧཱུྃ་
ཧཱུྃཧཱུཾ་ཕཊཿ ༀ་འཕགས་མ་རིག་མའི་དབང་ཕྱུག་ཁམས་གསུམ་གྱིས་མི་ཐུབ་
ཧཱུྃ་ཧཱུྃ་ཕཊཿ༔ ༀ་འབྱུང་པོའི་འཇིགས་པ་ཐམས་ཅད་རྡོ་རྗེ་ཆེན་མོས་འཇོམས་
ཧཱུྃ་ཧཱུྃ་ཕཊ༔ ༀ་རྡོ་རྗེ་གདན་བཞུགས་གཞན་གྱིས་མི་ཐུབ་དབང་བྱེད་ཅན་ཧཱུཾ་
ཧཱུཾ་ཕཊ༔ ༀ་གཏུམ་མོ་ཁྲོ་མོའི་གཟུགས་ཀྱིས་ཚངས་པ་སྐེམས་པར་མཛད་
ཧཱུྃ་ཧཱུྃ་ཕཊ༔ ཨོཾ་བདུད་རྣམས་སྐྲག་ཅིང་སྐེམས་པས་གཞན་གྱི་ཕྱོགས་ལས་
རྒྱལ་ཧཱུྃ་ཧཱུྃ་ཕཊཿ ༀ་རྨུགས་བྱེད་རིངས་བྱེད་རྨོངས་བྱེད་ཀུན་ལས་རྣམ་པར་
རྒྱལ་ཧཱུྃ་ཧཱུྃ་ཕཊ༔ ༀ་རྡོ་རྗེ་ཕག་མོ་སྦྱོར་ཆེན་འདོད་དབང་མ་ལ་འདུད་ཧཱུཾ་ཧཱུཾ་
ཕཊ༔ ཅེས་བསྟོད་ལ ཨོཾ་ཨཱཿཧཱུྃ་རང་བྱུང་རང་ཤར་བདེ་བ་ཆེན་པོའི་དབྱིངསཿ
སྨན་གཏོར་རཀྟ་སྣང་གསལ་དམ་རྫས་ཀྱིས༔ ཡེ་ཤེས་མཁའ་འགྲོའི་ལྷ་ཚོགས་
ཐུགས་དམ་བསྐང༔ མཆོག་དང་ཐུན་མོང་དངོས་གྲུབ་དེང་འདིར་སྩོལཿ ཞེས་
ཕྱི་ནང་གསང་བའི་བསྐང་རྫས་རྣམས་ཀྱི་དག་པའི་དེ་ཉིད་དྲན་པར་བྱས་ཏེ རང་བཞིན་འོད་གསལ་
བའི་གནས་ལུགས་ལ་མཉམ་པར་བཞག་པ་ཚོགས་གཉིས་ཀུན་གྱི་སྙིང་པོའོ དེ་ལྟར་བསྐངས་ཤིང་
བཤགས་པ་ནི༔ ཐོག་མེད་དུས་ནས་ད་ལྟའི་དུས་ཀྱི་བར༔ མ་རིག་དབང་གིས་
ཉེས་པ་གང་བསགས་པ༔ ཡི་དམ་ལྷ་ཡི་སྤྱན་སྔར་མཐོལ་ཞིང་བཤགས༔
རོ་མཉམ་དག་པའི་ངང་དུ་བཟོད་པར་གསོལ༔ ཧེ་རུ་ཀའི་ཡིག་བརྒྱ་བཟླ༔ རྩ་སྔགས་
སཿ
26

ཨ་པཾ་གཏེར་ཆེན་ཨོ་རྒྱན་ཕྲིན་ལས་གླིང་པའི་ཟབ་གཏེར་གསུང་འབུམ་ལས་རྡོ་རྗེ་རྣལ་འབྱོར་མའི་སྒྲུབ་སྐོར།
ཏ
དང་ཀཱ་ཡ་སིདྡྷི༴ སོགས་ཀྱིས་དངོས་གྲུབ་ལ་རོལ༔ རྡོ་རྗེའི་ཆོས་སྐྱོང་ལ་དམིགས་ནས་གཏོར་མ་
བསྔོ་བ་ནི༔ རཾ་ཡཾ་ཁཾ༔ ༀ་ཨཱཿ༔ཧཱུྃ་གིས་གཏོར་མ་བྱིན་གྱིས་བརླབས་ནས༔ ༀ་ཤྲྀ་དྷརྨཱ་པཱ་ ལ་
ས་པཱ་རི་ཝཱ་ར་ཨོཾ་ཨ་ཀ་རོ་མུ་ཁཾ༴ སོགས། ཨེ་དམ་བྷ་ལིང་ཏ་ཁ་ཁ་ཁཱ་ཧི་ཁཱ་ཧིཿ
ལན་གསུམ་གྱིས་འབུལ༔ ཨོཾ་དཔལ་ལྡན་མགོན་པོ་ཞིང་ཁམས་ཀུན་གྱི་བདག༔ ཀེང་
རུས་ཆེན་པོ་དུར་ཁྲོད་གནས་སྐྱོང་བ༔ རྡོ་རྗེའི་ཆོས་བསྲུང་འཁོར་བཅས་མཆོད་
ཅིང་བསྔགས༔ རབ་འབྱམས་ལས་ཀུན་འགྲུབ་པའི་སྡོངས་གྲོགས་མཛོདཿ
དེ་ནས་འཇིག་རྟེན་པ་རྣམས་ལ་དམིགས་ནས། ༀ་སརྦ་ལོ་ཀ་པ་ལ་ས་པཱ་རི་ཝཱ་རཱ་ཨོཾ་ཨ་
ཀ་རོ༴ སོགས། ཁཱ་ཧི བར་གྱིས་ལན་གསུམ་མཆོད༔ ཧཱུཾ༔ རྗེ་བཙུན་དཔའ་མོའི་འཁོར་
ན་གནས་པ་དང༔ མགྲོན་ཐབས་ལ་སོགས་འཇིག་རྟེན་དྲེགས་པ་ཅན༔ མཆོད་
ཅིང་བསྟོད་དོ་མཐུན་རྐྱེན་སྡོང་གྲོགས་སྒྲུབས༔ འགལ་རྐྱེན་དགྲ་བགེགས་
མྱུར་དུ་ཚར་གཅོད་མཛོད༔ གཏོར་མ་གཤེགས་ཤིང་འཇིག་འདས་གཉིས། བཛྲ་མུཾ༔ གྱིས་
རང་གནས་སུ་བཞུད་པར་བསམ༔ སླར་ཡང་རང་ཉིད་རྡོ་རྗེ་རྣལ་འབྱོར་མའི༔ ཐུགས་
ཀའི་འོད་ཟེར་སྣོད་བཅུད་ཀུན་ལ་ཕོག༔ ཐམས་ཅད་བདེ་སྟོང་འཇའ་འོད་
རྣམ་པར་ཞུ༔ རང་ལ་ཐིམ་པས་རིགས་བདག་ཡབ་ཡུམ་གཉིས༔ བདེ་སྟོང་
བཟོད་མེད་ཟླ་ཉིའི་དྭངས་མར་སྡད༔ ཆོས་འབྱུང་ཐུགས་སྲོག་སྔགས་ཕྲེང་
རིམ་བཞིན་དུ༔ འོད་དུ་ཡལ་ནས་བདེ་སྟོང་སྤྲོས་བྲལ་ངང༔ ཨ་ཨ་ཨཱཿ སླར་
ཡང་སྣང་གྲགས་རིག་པ་དཀྱིལ་འཁོར་བཞེངས༔ རྡོ་རྗེ་གསུམ་གྱི་རོལ་བར་
ཡེ་ནས་ཤར༔ ཧཱུཾ་ཧཱུཾ་ཧཱུཾ༔ བླ་མ་བདེ་མཆོག་འཁོར་ལོ་ཡབ་ཡུམ་གྱི༔ བསྐྱེད་
27

ཨ་པཾ་གཏེར་ཆེན་ཨོ་རྒྱན་ཕྲིན་ལས་གླིང་པའི་ཟབ་གཏེར་གསུང་འབུམ་ལས་པོད་དགུ་པ་རྡོ་རྗེ་མེ་ལོང་མའི་གླེགས་བམ།
རྫོགས་རྣལ་འབྱོར་ཟབ་མོ་ཉམས་བླངས་མཐུས༔ འགྲོ་ཀུན་མ་བཅོས་རྡོ་རྗེ་
རྣལ་འབྱོར་མའི༔ གོ་འཕང་མཆོག་ལ་མྱུར་དུ་འཁོད་པར་ཤོག༔ ཁྱད་པར་
འཕགས་ཆོས་ཉེ་རྒྱུའི་བདེ་སྟོང་གི༔ ལམ་གྱི་བསྒྲོད་པ་སྐད་ཅིག་མཐར་ཕྱིན་
ཏེ རགས་ལུས་མ་སྤངས་མཁའ་སྤྱོད་བསྒྲོད་པ་སོགས༔ ཡུམ་ཆེན་ཉིད་དང་
སྐལ་བ་མཉམ་པར་ཤོག༔ འཕགས་བོད་གྲུབ་པའི་རྣམ་ཐར་ཅི་བཞིན་དུཿ
བདག་ཀྱང་གསང་སྔགས་ཐབས་མཁས་སྤྱོད་པར་བརྟེན༔ མཁའ་སྤྱོད་དངོས་
གྲུབ་གེགས་མེད་མྱུར་འགྲུབ་པརཿ༔ མཆོག་གསུམ་སྲུང་མའི་ཐུགས་རྗེ་ཉེ་
བར་སྩོལ༔ ཡངས་པའི་རྒྱལ་ཁམས་རྒུད་པ་ཀུན་དང་བྲལ༔ ས་གསུམ་བདེ་
སྟོང་སྔགས་ཀྱི་སྣོད་དུ་གྱུར༔ སྲིད་གསུམ་མུན་པ་འོད་གསལ་མཁའ་ལ་དྭངས༔
སྐུ་གསུམ་མཁའ་འགྲོའི་དཀྱིལ་འཁོར་ལྷུན་འགྲུབ་ཤོག༔ ཐོག་མཐའ་ཀུན་
ཏུ་དགེ་ལེགས་ཤིས་པའི་རྒྱུན༔ བརྟན་གཡོའི་འཇིག་རྟེན་ངོ་མཚར་དཔལ་
གྱིས་མཛེས༔ ཕན་བདེའི་དཔལ་འབྱོར་འཛད་པ་མེད་པ་ཡིས༔ སྐྱེ་དགུ་མ་
ལུས་འཚོ་བར་བྱིན་གྱིས་རློབས༔ སླར་ཡང་བཀྲ་ཤིས་སྨོན་ཚིག་བརྗོད༔ ཤིན་ཏུ་གསང་
བར་སྤྱད་པ་ཡིས༔ དངོས་གྲུབ་ཉེ་བར་ཐོབ་པར་འགྱུར༔ སྣོད་དང་ལྡན་པའི་གང་ཟག་གིས༔ རྟགས་
ཀྱི་སྡོང་པོ་ལ་སོགས་པས༔ རྡོ་རྗེ་རྣལ་འབྱོར་མ་བཙལ་ཏེ༔ ཐབས་ཀྱི་སྤྱོད་པས་མཁའ་ལ་འགྲོ༔ འབྲིང་
ཀྱང་འཆི་ཁར་གྲོལ་བ་དང༔ ཐ་མ་བར་དོར་སུན་མར་འབྱུང༔ སྐྱེ་བ་གཅིག་པུ་འདི་ཉིད་ཀྱིས༔ གྲོལ་བར་
འགྱུར་བ་གདོན་མི་ཟ༔ སྐལ་བ་ལྡན་པའི་གང་ཟག་ལས༔ གཞན་དང་འདི་འཕྲད་ཤིན་ཏུ་དཀའ༔ མེ་
ཏོག་ཨུ་དམ་ཝ་ར་བཞིན༔ ཐེག་ཆེན་མཆོག་གི་རྣལ་འབྱོར་ལས༔ གཞན་ལ་གསང་བའི་རྒྱ་ཡིས་ཐོབ༔
སྣོད་མིན་ལག་ཏུ་ཤོར་ར་རེ༔ བཀའ་འདི་དཔལ་ལྡན་མགོན་པོ་དང༔ ཞིང་སྐྱོང་དུར་ཁྲོད་བདག་པོས་
སྲུངས༔ ཕྱི་ལྟར་རྡོ་རྗེ་རྣལ་འབྱོར་མ༔ ནང་ལྟར་བཛྲ་ཝཱ་རཱ་ཧཱི༔ གསང་བ་ཡེ་ཤེས་མཚོ་རྒྱལ་གྱི༔ ཟབ་
28

ཨ་པཾ་གཏེར་ཆེན་ཨོ་རྒྱན་ཕྲིན་ལས་གླིང་པའི་ཟབ་གཏེར་གསུང་འབུམ་ལས་རྡོ་རྗེ་རྣལ་འབྱོར་མའི་སྒྲུབ་སྐོར།
5
སྒྲུབ་ཤིན་ཏུ་གཅེས་པའི་བཅུད༔ ཉམས་སུ་ལེན་པའི་རྣལ་འབྱོར་ནི༔ མཁའ་སྤྱོད་འགྲུབ་པ་བརྒྱད་ཚན་
དང༔ དངོས་གྲུབ་འཐོབ་པ་བརྒྱ་ཕྲག་གཅིག༔ འབྱུང་བ་རྡོ་རྗེའི་ལུང་གིས་བསྟནཿ མ་འོངས་ཨོ་རྒྱན་སྤྲུལ་
པ་དང༔ རིན་ཆེན་གཏེར་འདི་འཕྲད་ནས་སུ༔ འགྲོ་དོན་དཔག་མེད་འབྱུང་བར་འགྱུར༔ མཚོ་རྒྱལ་གསང་
གསུམ་རྡོ་རྗེའི་རྒྱས༔ མི་ཤིགས་འོད་གསལ་དབྱིངས་སུ་སྦས༔ བཛྲ་ས་མ་ཡཱ༔ རྒྱ་རྒྱ་རྒྱ༔ གཏེར་རྒྱ༔
སྦས་རྒྱ༔ ཟབ་རྒྱ༔ གསང་རྒྱ༔ གུ་ཧྱ༔ བརྡ་ཐིམ༔ ཅེས་རང་སློབ་དམ་པ་རང་བྱུང་དོན་གྱི་རྣལ་འབྱོར་
བ་འོད་ཟེར་བསྟན་འཛིན་བཟང་པོས་ཞུ་འདོགས་བཅས་བསྐུལ་བ་དང༔ ཤུགས་འབྱུང་སྤྲུལ་བའི་སྐྱེས་མཆོག་
ཨོ་རྒྱན་རིག་པའི་རྡོ་རྗེས་གསང་སྔགས་མཆོག་གི་དམ་རྫས་རྡོར་དྲིལ་ལྷ་རེག་བཅས་ནན་བསྐུལ་ངོར་གསེར་
སྟོད་མགོན་པོ་འབྲོང་རིའི་ནུབ་གནས་བཀྲ་ཤིས་འབར་བའི་དབེན་གནས་དམ་པར་ཨོ་རྒྱན་ཕྲིན་ལས་
གླིང་པའམ་པདྨ་བདེ་ཆེན་གླིང་པས་གཏན་ལ་ཕབ་པའི་ཡི་གེའི་རིས་བྱེད་ཤཱཀྱའི་དགེ་ཚུལ་ཡེ་ཤེས་འོད་
ཟེར་གྱིས་སོ།། སརྦ་མངྒ་ལཾ། དགེའོ།། དགེའོ།། དགེའོ།།

29

ཨ་པཾ་གཏེར་ཆེན་ཨོ་རྒྱན་ཕྲིན་ལས་གླིང་པའི་ཟབ་གཏེར་གསུང་འབུམ་ལས་པོད་དགུ་པ་རྡོ་རྗེ་མེ་ལོང་མའི་གླེགས་བམ།
ཨོཾ